As victimas d'a opresión son muitas vegadas a chent d'a Tierra (a diferencia de colonos en o espacio) u os robots. En «L'hombre Bicentenario» un robot luita contra o prechudicio pa fer-se acceptar como humano. En Vueltas d'acero, a chent d'a Tierra siente antipatía enta los ricos «espacials» d'atras planetas y tracta a os robots (asociaus con os espacials) d'una forma semellant a la d'os estatounidenses blancos tractaban a os negros a primers d'o sieglo XX, por eixemplo, endrezando-se enta ells como mesache. O ruell en o ciel amuestra una situación pareixida: l'Imperio Galactico gubierna a Tierra y a suya chent usa termins tals como Miserable terricola (Earthie-squaw), puerco terraquio u simplament terraquio, pero a Tierra ye una dictadura teocratica que imposa a eutanasia a totz a la edat de sixanta anyos. Os heroes son Bel Arvardan, fidalgo galactico que ha de superar os suyos prechudicios y Joseph Schwartz, un sixanteno estatounidense d'o sieglo XX que heba emigrau dende Europa, en do lo suyo pueblo estió engalzau (ye bien posible que estase chodigo), y se troba transportau en o tiempo dica a epoca de Arvardan. Ha de decidir si aduya a una sociedat oprimida que no lo considera apto pa seguir vivindo.